**Referat fra bestyrelsesmødet d. 27. maj 2015:**

Orientering fra bestyrelsesmødet:

1. **Havevandring:**

Bestyrelsen startede sædvanligvis året med en havevandring rundt i hele haveforeningen og rigtig mange haver og havegange er allerede rigtig flotte og klar til sommerens komme. På Violvej kan vi i år se at rigtige mange af jer har orndet midtergangen rigtigt flot – det er dejligt at se!

Desværre er der også nogle haver, hvor bestyrelsen fortsat kan notere sig, at der er alt for meget ukrudt udenfor/under hækken samt ukrudt helt ud til midtergangen. Dette lever ikke op til standarden for haveforeningens vedtægter og dette skal bringes i orden for følgende haver inden d. 20. juni, hvor vi har næste havevandring:

* Have nr. 2, 14, 21, 29, 30, 41, 70, 77, 95, 96, 104, 102, 112, 122, 124, 125, 126.

4 af ovenstående haver har fået en advarsel fra Formanden, og 1 have er blevet bedt om at sælge, hvis det ikke er ordnet i tide, idet selve haven v. alle 4 haver ligeledes er forsømt.

Derudover er der placeret en trailer med reg. Nr. AB 1240 på P-pladsen v. Violvej. Denne skal fjernes ASAP, da den generer på p-pladsen og har stået uberørt længe. Ydermere er skabet v. Viovej er igang med at blive repareret.

1. **HUSK tilmeldning til Jubilæumsfest senest d. 20. juni**
2. **Rotter observeret i haveforeningen igen igen..../Køkkenaffald bedes håndteres korrekt!**
	* I har pligt til at kontakte kommunen v. syn af rotter og selvom vi har oplevet at kommunen nogle gange ikke reagerer hurtigt nok/eller ikke kommer ud, har flere af jer dog også kontaktet bestyrelsen og fortalt, at I har fået en rigtigt fin og hurtigt service.
	* Det er vigtigt at henvendelsen bliver registeret, så udbredelsen af rotterne kan holdes under opsyn, hvilket er vigtigt ift. bekæmpelsen af dem.
	* Vi appelerer derfor endnu engang til, at I alle sørger for at håndtere jeres køkkenaffald korrekt. Vi har allerede set flere eksempler på at nedenstående ikke opfyldes, hvilket er helt uacceptablet. Husk derfor:
		1. **Fyld ikke poserne for meget.**
		2. **Luk dem forsvarligt!!!!**
		3. **Lad IKKE affald stå udenfor jeres hus.**
		4. **Placerer posen i affaldcontainerne og IKKE ovenpå!!!**
		5. **Luk låget ordenligt på affaldscontainerne.**
3. **Husk fælles arbejdsdag lørdag d. 20. juni**
	* Lørdag d. 20. juni kl. 10.00 – 13.00 afholdes den første fællesarbejdsdag, hvor vi mødes på P. Pladsen ved Syrenvej og deler opgaverne ud imellem os.
	* Kl. Ca. 12.30 mødes vi til lidt mad og drikke v. grillen.
4. **Skt. Hans: Fællespisning og hygge på P-Pladsen v. Syrenvej.**
	* Igen i år vil der være mulighed for at mødes til fællesspisning og hygge Skt. Hans aften d. 23. juni. Sidste år var vi ca. 60 + børn, så lad os mødes igen i år til en hyggelig aften.
	* I år sætter vi også de store telte op ifm. den Extra ordinære generalforsamling d. 24. juni, så mød op til en hyggelig aften, hvor I selv medbringer mad, drikkevarer, service mv.
	* Bænke og borde vil der være opsat og derudover vil der være mulighed for at købe øl og sodavand samt benytte både den nye store fælles gasgrill samt den gamle kulgrill.
	* Hold øje med opslag i skabene, hjemmesiden (under aktiviteter) og facebook for senere nyt og start tidspunkt.
	* 3-5 personer må meget gerne melde sig til at give en hånd med ift. at sætte borde, bænke og grill frem. Teltene bliver slået op allerede i weekenden. Kontakt Winnie, have nr. 53, tlf. 4120 1879 eller wjn@dk.ibm.com.
5. **Kontrollering af havevurderinger foretages af Dansk Kolonihaveforbund igen i år og Formanden har fremsendt følgende haver til kontroludvægelse:**
	* Foreslag til kontroludvælgelse: Have nr. 6, 47 og 71.
6. **Præmiefest for præmiehaver**
	* For de der håber og tror på havepræmie i år afholdes d. 24. oktober 2015 på Radission Blue.

1. **Haver til salg / vurdering:**
	* Have nr. 6 (163.122,00) og have nr. 87 (172.830,00) er handlet til vurderingspriserne.
	* Næste vurdering vil finde sted d. 3. juli 2015.
	* Pt har vi ingen haver til salg.
2. **Navne – og telefonliste.**
* Kontaktlist til bestyrelsen opsættes i skabene snarest.
* Vi vil gerne opfordre til at alle havelodsejere husker at meddele nye telefonnumre og adresser ved flytning.
1. **HF Mosevangs hjemmeside & Facebook**
* Hjemmesiden og Facebook er opdateret med aktiviteter, datoer for arrangementer samt referater.

På vegne af bestyrelsen

**Vi glæder os til at se jer alle i løbet af sommeren.**